แวร์มัคท์

แวร์มัคท์ (), ) เป็นชื่อเรียกกองทัพของนาซีเยอรมนี ดำรงอยู่ตั้งแต่ปีค.ศ. 1935 ถึง 1945 ประกอบด้วยแฮร์ (กองทัพบก), ครีคส์มารีเนอ (กองทัพเรือ) และลุฟท์วัฟเฟอ (กองทัพอากาศ) แวร์มัคท์ถูกตั้งขึ้นมาทดแทนกองกำลังป้องกันประเทศที่เรียกว่า ไรชส์แวร์ การก่อตั้งแวร์มัคท์ซึ่งเป็นส่วนหนึ่งในแผนงานฟื้นฟูแสนยานุภาพของเยอรมนีในระดับที่เกินกว่าข้อบังคับของสนธิสัญญาแวร์ซาย

ภายหลังจากนาซีเถลิงอำนาจในปี ค.ศ. 1933 หนึ่งในความเคลื่อนไหวที่โจ่งแจ้งและไม่เกรงกลัวของอดอล์ฟ ฮิตเลอร์คือการก่อตั้งแวร์มัคท์ กองทัพที่มีความทันสมัยและมีประสิทธิภาพอย่างมากในการรุกราน เพื่อบรรลุเป้าหมายระยะยาวของระบอบนาซีในการฟื้นฟูดินแดนที่เสียไปรวมทั้งการได้รับดินแดนใหม่และครอบครองประเทศเพื่อนบ้านที่อยู่ใกล้เคียง ด้วยความต้องการสิ่งนี้จึงได้มีการฟื้นฟูการเกณฑ์ทหารขึ้นมาใหม่ และการลงทุนขนาดใหญ่ และค่าใช้จ่ายด้านการป้องกันในโรงงานอุตสาหกรรมการผลิตอาวุธ

แวร์มัคท์ได้กลายเป็นหัวใจสำคัญของอำนาจทางการเมือง-ทางทหารของเยอรมนี ในช่วงต้นของสงครามโลกครั้งที่สอง แวร์มัคท์ได้คิดค้นกลยุทธ์กองกำลังรวมผสม(การสนับสนุนทางอากาศอย่างใกล้ชิด รถถัง และทหารราบ) เพื่อมีประสิทธิภาพการทำลายล้างในสิ่งที่ได้เป็นที่รู้จักกันเป็นอย่างดีคือ บลิทซ์ครีค (สงครามสายฟ้าแลบ) ที่การทัพในฝรั่งเศส(1940) สหภาพโซเวียต(1941) และแอฟริกาเหนือ(1941/42) ได้ถือว่าเป็นการกระทำที่อาจหาญ ในเวลาเดียวกันการรุกแผ่ขยายอย่างกว้างใหญ่ไพศาลทำให้ขีดความสามารถของแวร์มัคท์ได้ถึงจุดแตกหักลง ซึ่งถึงที่สุดแล้วในความปราชัยครั้งใหญ่เป็นครั้งแรกในยุทธการที่มอสโก (1941) ในปลายปี ค.ศ. 1942 เยอรมนีได้สูญเสียการรุกในทุกเขตสงคราม ยุทธศิลป์นั้นไม่เท่าเทียบกับความสามารถในการทำสงครามของประเทศที่ร่วมมือกันของฝ่ายสัมพันธมิตร จึงทำให้กลายเป็นจุดอ่อนของแวร์มัคท์ในหลักสูตรทางด้านกลยุทธ์ และทางด้านโลจิสติกส์ที่ปรากฏให้เห็นอย่างชัดเจน

การให้ความร่วมมืออย่างใกล้ชิดกับหน่วยเอ็สเอ็สและไอน์ซัทซ์กรุพเพิน กองทัพเยอรมันได้ก่ออาชญกรรมสงครามและการกระทำอย่างโหดร้ายเอาไว้หลายครั้ง อย่างไรก็ตามในภายหลังได้มีการออกมากล่าวปฏิเสธและส่งเสริมเรื่องปรัมปราถึงความบริสุทธิ์ของแวร์มัคท์ อาชญกรรมสงครามส่วนใหญ่เกิดขึ้นในสหภาพโซเวียต โปแลนด์ ยูโกสลาเวีย กรีซ และอิตาลี ซึ่งเป็นส่วนหนึ่งของสงครามการทำลายล้างต่อสหภาพโซเวียต ฮอโลคอสต์ และการสงครามความมั่นคงของนาซี

ในช่วงสงคราม มีทหารจำนวนประมาณ 18 ล้านนายที่ประจำการในกองทัพแวร์มัคท์ ในช่วงเวลาที่สงครามได้ยุติลงในทวีปยุโรปในเดือนพฤษภาคม ปี ค.ศ. 1945 กองทัพเยอรมัน(ประกอบไปด้วยกองทัพบก กองทัพเรือ และลุฟท์วัฟเฟอ วัฟเฟิน-เอ็สเอ็ส ฟ็อลคส์ชตวร์ม และหน่วยทหารต่างชาติที่ให้ความร่วมมือ) ได้สูญเสียไปประมาณ 11,300,000 นาย ซึ่งจำนวนประมาณครึ่งนึงของทหารที่เป็นผู้สูญหายหรือเสียชีวิตในช่วงระหว่างสงคราม มีผู้นำระดับชั้นสูงของกองทัพแวร์มัคท์เพียวไม่กี่คนที่ถูกนำตัวขึ้นศาลสำหรับข้อหาอาชญากรรมสงคราม แม้ว่าจะมีหลักฐานที่บ่งชี้ว่าได้มีส่วนเกี่ยวข้องในการปฏิบัติหน้าที่ที่ผิดกฏ ส่วนใหญ่ของทหารแวร์มัคท์จำนวนสามล้านนายที่ได้เข้าร่วมในการรุกรานสหภาพโซเวียตซึ่งได้มีส่วนร่วมในการก่ออาชญากรรมสงคราม

โครงสร้าง

ผู้บัญชาการ 

 กองบัญชาการใหญ่แห่งแวร์มัคท์ (Oberkommando der Wehrmacht)
 ผู้บัญชาการสูงสุดแห่งแวร์มัคท์ (Oberste befehlshaber der Wehrmacht) – ตำแหน่งที่มีอำนาจทางทหารสูงสุดระหว่างปี 1935–1945
 ฟือเรอร์และนายกรัฐมนตรี อดอล์ฟ ฮิตเลอร์ (ปี 1935–1945) 
 จอมพลเรือ คาร์ล เดอนิทซ์ (ปี 1945)
 ผู้บัญชาการเหนือเหล่าทัพแวร์มัคท์ (Oberbefehl über die gesamte Wehrmacht) – ตำแหน่งที่มีอำนาจทางทหารสูงสุดระหว่างปี 1933–1935
 จอมพล เพาล์ ฟ็อน ฮินเดินบวร์ค (ปี 1933–1934) ควบตำแหน่งประธานาธิบดี
 ฟือเรอร์และนายกรัฐมนตรี อดอล์ฟ ฮิตเลอร์ (ปี 1934–1935)
 จอมพล แวร์เนอร์ ฟ็อน บล็อมแบร์ค (ปี 1935–1938) 
 รองผู้บัญชาการเหนือเหล่าทัพแวร์มัคท์
 พลเอกอาวุโส แวร์เนอร์ ฟ็อน บล็อมแบร์ค (ปี 1933–1935)
 หัวหน้ากองบัญชาการใหญ่แห่งแวร์มัคท์ (Chef des Oberkommandos der Wehrmacht) – เทียบเท่ารัฐมนตรีกลาโหม
  จอมพล วิลเฮล์ม ไคเทิล (ปี 1938–1945)
 เสนาธิการกิจการทหารแห่งแวร์มัคท์ (Chef des Wehrmachtführungsstabes der Wehrmacht)
 พลเอกอาวุโส อัลเฟรด โยเดิล (ปี 1939–1945)
 กองบัญชาการใหญ่กองทัพบกเยอรมัน (Oberkommando des Heeres)
 ผู้บัญชาการใหญ่กองทัพบก (Oberbefehlshaber des Heeres)
 พลเอกอาวุโส แวร์เนอร์ ฟ็อน ฟริทช์ (ปี 1935–1938)
 จอมพล วัลเทอร์ ฟ็อน เบราคิทช์ (ปี 1938–1941)
 ฟือเรอร์และนายกรัฐมนตรี อดอล์ฟ ฮิตเลอร์ (ปี 1941–1945)
 จอมพล แฟร์ดีนันท์ เชอร์เนอร์ (ปี 1945)
 เสนาธิการกองทัพบก (Generalstabschef des Heeres)
 พลเอกทหารปืนใหญ่ ลูทวิช เบ็ค (ปี 1935–1938)
 พลเอกอาวุโส ฟรันทซ์ ฮัลเดอร์ (ปี 1938–1942)
 พลเอกอาวุโส ควร์ท ไซทซ์เลอร์ (ปี 1942–1944)
 พลโท อาด็อล์ฟ ฮ็อยซิงเงอร์ (ปฏิบัติหน้าที่ในตำแหน่ง; กรกฎาคม 1944)
 พลเอกอาวุโส ไฮนทซ์ กูเดรีอัน (ปฏิบัติหน้าที่ในตำแหน่ง; 1944–1945)
 พลเอกทหารราบ ฮันส์ เครพส์ (ปฏิบัติหน้าที่ในตำแหน่ง; มีนาคม–พฤษภาคม 1945)
 จอมพล วิลเฮล์ม ไคเทิล (ปฏิบัติหน้าที่ในตำแหน่ง; 1-13 พฤษภาคม 1945)
 พลเอกอาวุโส อัลเฟรท โยเดิล (ปฏิบัติหน้าที่ในตำแหน่ง; 13-23 พฤษภาคม 1945)
 กองบัญชาการใหญ่กองทัพเรือเยอรมัน (Oberkommando der Marine)
 ผู้บัญชาการใหญ่กองทัพเรือ (Oberbefehlshaber der Marine)
 จอมพลเรือ เอริช เรเดอร์ (ปี 1928–1943)
 จอมพลเรือ คาร์ล เดอนิทซ์ (ปี 1943–1945)
 พลเรือเอกอาวุโส ฮันส์-เกออร์ค ฟ็อน ฟรีเดอบวร์ค (ปี 1945)
 กองบัญชาการใหญ่กองทัพอากาศเยอรมัน (Oberkommando der Luftwaffe)
 ผู้บัญชาการใหญ่กองทัพอากาศ (Oberbefehlshaber  der Luftwaffe)
 จอมพลไรช์ แฮร์มันน์ เกอริง (ปี 1935–1945)
 จอมพลอากาศ โรแบร์ท ริทเทอร์ ฟ็อน ไกรม์ (ปี 1945)

ดูเพิ่ม 
 กองทัพปรัสเซีย
 ดอยท์บุนเวร์
 ไรชส์แวร์
 กองทัพประชาชนแห่งชาติ
 รายชื่อหน่วยทางการทหารของนาซีเยอรมันในช่วงสงครามโลกครั้งที่สอง

อ้างอิง 

 
ว
นาซีเยอรมนี
ยเยอรมนี
ยเยอรมนี
กองทัพนาซีเยอรมนี
กองทัพที่ถูกยุบ